CELEX: 32022R0702
Language: lv
Date: 2022-05-05 00:00:00
Title: Komisijas Īstenošanas regula (ES) 2022/702 (2022. gada 5. maijs) par atļauju parastā deviņvīruspēka tinktūru lietot par barības piedevu noteiktu sugu dzīvniekiem (Dokuments attiecas uz EEZ)

6.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 132/1
               
            
         KOMISIJAS ĪSTENOŠANAS REGULA (ES) 2022/702
         (2022. gada 5. maijs)
         par atļauju parastā deviņvīruspēka tinktūru lietot par barības piedevu noteiktu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu ir iesniegts pieteikums uz atļauju lietot parastā deviņvīruspēka tinktūru. Minētajam pieteikumam ir pievienotas Regulas (EK) Nr. 1831/2003 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikumā lūgts atļaut parastā deviņvīruspēka tinktūru lietot par barības piedevu visu sugu dzīvniekiem; šo piedevu paredzēts klasificēt kategorijā “organoleptiskās piedevas” un funkcionālajā grupā “aromatizējošas sastāvdaļas”.
                  
               
                     (4)
                  
                  
                     Pieteikuma iesniedzējs lūdza atļauju parastā deviņvīruspēka tinktūru lietot arī dzirdināmajā ūdenī. Tomēr Regula (EK) Nr. 1831/2003 neļauj “aromatizējošas sastāvdaļas” izmantot dzirdināmajā ūdenī. Tāpēc parastā deviņvīruspēka tinktūru nebūtu jāatļauj izmantot dzirdināmajā ūdenī.
                  
               
                     (5)
                  
                  
                     Eiropas Pārtikas nekaitīguma iestāde (“Iestāde”) 2019. gada 12. novembra (2) un 2021. gada 24. jūnija (3) atzinumos secināja, ka, ievērojot ierosinātos izmantošanas nosacījumus, parastā deviņvīruspēka tinktūra kaitīgi neietekmē ne dzīvnieku vai patērētāju veselību, ne vidi. Taču secinājumus attiecībā uz ilgdzīvojošiem dzīvniekiem (lolojumdzīvniekiem un citiem dzīvniekiem, kas nav produktīvie dzīvnieki, kā arī zirgiem un vaislas dzīvniekiem) izdarīt nevar. Iestāde secināja, ka datu trūkuma dēļ parastā deviņvīruspēka tinktūra būtu jāuzskata par ādas/acu kairinātāju vai ādas sensibilizatoru. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību.
                  
               
                     (6)
                  
                  
                     Turklāt iestāde secināja, ka parastā deviņvīruspēka tinktūra ir atzīta par pārtikas aromatizētāju un tās uzdevums barībā faktiski būtu tāds pats kā pārtikā; tāpēc papildu pierādījumi par iedarbīgumu nav nepieciešami. Tā arī ir verificējusi ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodēm.
                  
               
                     (7)
                  
                  
                     Parastā deviņvīruspēka tinktūras novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ šo vielu būtu jāatļauj lietot tā, kā norādīts šīs regulas pielikumā.
                  
               
                     (8)
                  
                  
                     Tas, ka parastā deviņvīruspēka tinktūru nav atļauts izmantot par dzirdināšanas ūdens aromatizētāju, neizslēdz tā lietošanu barības maisījumā, ko izbaro, iejauktu ūdenī.
                  
               
                     (9)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto vielu, kas pieder pie piedevu kategorijas “organoleptiskās piedevas” un funkcionālās grupas “aromatizējošas sastāvdaļas”, ir atļauts lietot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 5. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2019, 17(12):5910.
         
            (3)  EFSA Journal 2021, 19(7):6711.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        mg piedevas uz kg kompleksās barības ar mitruma saturu 12 %
                     
                  
                        
                           Kategorija: organoleptiskās piedevas
                        
                        
                           Funkcionālā grupa: aromatizējošas sastāvdaļas
                        
                     
                  
                        2b475(m)-t
                     
                     
                        -
                     
                     
                        Parastā deviņvīruspēka tinktūra
                     
                     
                        
                           Piedevas sastāvs
                        
                        
                           Verbascum thapsus L. (parastā deviņvīruspēka) tinktūra
                     
                     
                        Gaļas cāļi
                     
                     
                         
                     
                     
                        -
                     
                     
                        50 
                     
                     
                        
                                    1.
                                 
                                 
                                    Barībā piedevu iekļauj premiksa veidā.
                                 
                              
                                    2.
                                 
                                 
                                    Piedevas un premiksu lietošanas norādījumos norāda glabāšanas nosacījumus un noturību pret termisku apstrādi.
                                 
                              
                                    3.
                                 
                                 
                                    Jaukt ar citām botāniskām piedevām ir atļauts ar nosacījumu, ka aukubīna daudzums barības sastāvdaļās un barības maisījumā ir mazāks nekā tad, ja tiktu izmantota tikai viena piedeva attiecīgajai sugai vai dzīvnieku kategorijai maksimālajā vai ieteicamajā daudzumā.
                                 
                              
                                    4.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi piedevas un premiksu lietotājiem jāveic, lai novērstu potenciālos riskus, kas izriet no ieelpošanas, saskares ar ādu vai saskares ar acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. ādas un acu aizsarglīdzekļus.
                                 
                              
                     
                        2032. gada 26. maijs
                     
                  
                        Šķidrums
                     
                     
                        Gaļas tītari
                     
                  
                        
                           Aktīvās vielas raksturojums
                        
                     
                     
                        Nobarojamās cūkas
                     
                  
                        Parastā deviņvīruspēka tinktūra, kas no Verbascum thapsus L. iegūta, kā noteikusi Eiropas Padome (1).
                     
                     
                        Gaļas teļi
                        Gaļas jēri un kazlēni
                     
                  
                        Sausna: ≤ 3 %
                        Šķīdinātājs (ūdens/etanols):
                        ≤ 97,5 %
                        Pelni: ≤ 0,3 %
                        Aukubīns: ≤ 0,006 %
                     
                     
                        Lašu dzimtas zivis, izņemot reprodukcijai paredzētos
                     
                  
                        Polifenoli: ≤ 0,22 %
                        Kopējais flavonoīdu saturs (hlorogēnās skābes ekvivalenti): ≤ 0,10 %
                     
                     
                        Gaļas truši
                     
                  
                        
                           Analītiskā metode
                            (2)
                        
                        Parastā deviņvīruspēka tinktūra raksturošanai:
                        
                                    —
                                 
                                 
                                    gravimetriskā metode žāvēšanas zuduma un pelnu satura noteikšanai,
                                 
                              
                                    —
                                 
                                 
                                    spektrofotometriskā metode kopējā polifenolu satura noteikšanai,
                                 
                              
                                    —
                                 
                                 
                                    augstas izšķirtspējas plānslāņa hromatogrāfijas (HPTLC) metode kopējo fenolskābju noteikšanai.
                                 
                              
                     
                         
                     
                  
               (1)  Natural sources of flavourings – Report No. 2 (Dabīgi aromatizētāju avoti – 2. ziņojums), 2007.
            
               (2)  Sīkāka informācija par analītiskajām metodēm ir pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports.